Governor General's Award

De **Governor General's Awards** binne in groep Kanadeeske prizen dy't in ferskaat oan mêden beslane, en dy't op jierlikse basis útrikt wurde troch de gûverneur-generaal fan Kanada. De earste fan dizze prizen, de Governor-General's Literary Award, waard yn 1937 yn twa kategoryen ynsteld troch gûverneur-generaal John Buchanan, 1e baron Tweedsmuir, dy't sels in tige aktyf skriuwer fan sawol fiksje as non-fiksje wie. Neikommende gûverneurs-generaal hawwe kategoryen tafoege oangeande maatskiplike mêden dy't sy wichtich fûnen. 

## Kategoryen
* Governor General's Literary Award: literatuerpriis foar it Ingelsk en it Frânsk, ynsteld yn 1937 troch John Buchanan, 1e baron Tweedsmuir
** foar fiksje
** foar non-fiksje
** foar poëzij
** foar toaniel
** foar berneboeken (tekst)
** foar berneboeken (yllustraasjes)
** foar oersettings
* Governor General's Medals in Architecture: arsjitektuerpriis (oant tolve medaljes jiers), ynsteld yn 1982 troch Adrienne Clarkson as fuortsetting fan 'e Massey Medals, dy't tusken 1950 en 1970 útrikt waarden
* Governor General's Awards in Commemoration of the Persons Case: in priis, ynsteld troch Edward Schreyer yn 1979, dy't elts jier oan fiif lju útrikt wurdt ta betinking fan 'e *[[Edwards v. Canada (AG)|Persons Case]]* (in rjochtsaak wêrby't útmakke waard dat froulju it rjocht hiene om yn 'e Kanadeeske Senaat keazen te wurden) en foar it útdragen fan lykberjochtiging foar famkes en froulju.
* Governor General's Performing Arts Awards: in groep kultuerprizen dy't yn 1992 ynsteld waarden troch Ray Hnatyshyn
** foar dûns
** foar film
** foar klassike muzyk
** foar popmuzyk
** foar tillefyzje en radio
** foar toaniel en teäter
* Governor General's History Award: in priis, ynsteld troch Roméo LeBlanc, yn 1996, foar treflik ûnderwiis oer de skiednis fan Kanada
* Governor General's Awards in Visual and Media Arts: in groep keunstprizen dy't yn 2000 ynsteld waarden
** foar byldhoukeunst (ynkl. ynstallaasjes en oar trijediminsjonaal wurk)
** foar fotografy
** foar grafyske ûntwerpen
** foar skilderkeunst
** foar tekenkeunst
** foar tapaste keunst (yn arsjitektuer en ambachten lykas goudsmidderij)
** foar ûnôfhinklike films, fideo's, audio of nije media
* Governor General's Award in Celebration of the Nation's Table: in kulinêre priis betocht troch Jean-Daniel Lafond en yn 2006 ynsteld troch dy syn frou, gûverneur-generaal Michaëlle Jean, ta erkenning fan yndividuën en groepen dy't de kwaliteit, it ferskaat, de duorsumens en de yngrediïnten fan 'e Kanadeeske koken ferbetterje
** foar jongerein
** foar behear en duorsumens
** foar kreätiviteit en ynnovaasje
** foar liederskip
** foar mentorskip en ynspiraasje
** foar ûnderwiis en bewustwêzen
* oare prizen
** Governor General's Academic Medal: foar heger ûnderwiis
** Governor General's Award for Safety in the Workplace: foar arbeidsfeilichheid
** Governor General's Conservation Award: foar natoerbeskerming
** Governor General's Award for Debate: foar treflikens as orator
** Governor General's Flight for Freedom Award for Lifetime Achievement in Literacy: oeuvrepriis foar literatuer
** Governor General's Fencing Award: foar skermjen
** Governor General's International Award for Canadian Studies: ynternasjonale priis foar ûnderwiis oer Kanada

*eardere prizen
** Governor General's Caring Canadian Award: ûnderskieding foar lju dy't har maatskiplik ynset hawwe; bestie fan 1995 oant 2015, dêrnei omneamd ta de Sovereign's Medal foar Volunteers
** Governor General's Northern Medal: foar lju dy't wat út 'e wei set hawwe yn it hege noarden fan Kanada; bestie fan 2005 oant 2015, dêrnei omneamd ta de Poalmedalje

## Keppelings om utens
*Offisjele webside fan 'e Governor General's Awards